**Feladatsor a Szitakötő folyóirat 2023/1 számához**

**Téma:** Az idegenek

**Tantárgy:** matematika

**Korcsoport:** 5-8. évfolyam

**Bevezető beszélgetés:**

* Mit jelent a szó, hogy idegen?
* Miről ismerjük meg?
* Mi voltunk-e valahol már idegenek? Milyen érzés volt?
* Vajon a matematika területén hogyan hívjuk az idegen, csoportba nem illő dolgokat? – *Kakukktojás*

**A feladat ismertetése:**

A mai órán csoportban/ párban fogtok dolgozni. *Csoportalakítás, térszervezés – az adott közösség szükségleteihez és a lehetőségekhez igazítva.*

Minden feladatlapnál az oda nem illőt kell megkeresnetek. Csak egy kakukktojás lehet. A választásotokat indokolni is kell. A feladatlap betűjelét írjátok le a füzetbe, mellé azt, ami szerintetek nem illik oda és mellé az indoklást egy mondatban.

Ha egy feladatlappal elkészültetek, hozzátok ki a tanári asztalra és onnan válasszatok másikat.



Ha a feladat megoldása közben segítségre van szükségetek, kézfeltartással jelezzétek.

*Attól függően, hogy az osztály mennyire gyakorlott a csoportmunkában szükséges lehet további insrukciók adása, illetve a munka megállítása az óra közben.*



**Csoportmunka**

Folyamatos monitorozás, szükség esetén segítségnyújtás. A feladatlapokhoz szükség esetén az alábbi kulcsszavakat adjuk segítségül:



A: tükör, tükör B: kerekítés


C: Számold ki! D: bővítés, egyszerűsítés


E: Milyen vonalak határolják, alkotják? F: egész szám

G: oszthatóság H: Számold ki!

I: Igaz vagy hamis?



**Ellenőrzés, értékelés:**

*Idő függvényében ez történhet a tanóra végén vagy a következő órán.*

Mindenképpen fontos, hogy ne csak a jó megoldás, hanem az indoklás is hangozzék el. Amennyiben mást választ egy csoport, de helyesen indokol, akkor azt természetesen elfogadjuk.

A tanulók önértékelésének, társértékelésének fejlesztése érdekében az alábbi szempontok alapján értékeltessük munkájukat:

* Együttműködtünk egymással.
* Fegyelmezettek voltunk.
* Hatékonyan dolgoztunk.
* Én mindent beleadtam.
* Elégedett vagyok az eredményünkkel.

